Dollarlaşma

Dollarlaşma () — İqtisadi subyektlərin milli valyuta ilə yanaşı yaxud əvəzinə digər ölkənin valyutasından istifadəsi. MALİYYƏ BAZARLARI TERMİNLƏRİNİN İZAHLI LÜĞƏTİ Bakı, «NURLAR» Nəşriyyat-Poliqrafiya Мərkəzi, 2010,s.71
 Dollarlaşmanın növləri 
+ Dollarlaşmanın formaları Böyük İqtisadi Ensiklopediya, 1-ci cild, s.533 Adı İzahı Tam dollarlaşma Xarici valyutanın qanuni pul vahidi kimi istifadə olunmasıdır. Qismən dollarlaşma Milli valyutanın qanuni pul vahidi olduğu, ancaq əməliyyatlarda xarici valyutadan da istifadə olunması halıdır. Real dollarlaşma Qiymətlərin və əmək haqqlarının rəsmi, yaxud qeyri-rəsmi şəkildə xarici valyutada indekslənməsi kimi izah olunur.  Pul əvəzetmə Milli pulun ödəniş vasitəsi kimi funksiyasının xarici valyutaya ötürülməsidir. Aktiv dollarlaşması İqtisadi subyektlərin sərvət saxlamaq üçün yığım vasitəsi olaraq xarici valyutaya üstünlük verməsidir. Öhdəlik dollarlaşması Firmaların, ev təsərrüfatlarının və hökumətin xarici valyuta ilə borc almasıdır. Maliyyə dollarlaşması Aktiv və öhdəlik dollarlaşmasının birlikdə müşahidə olunduğu haldır.

Dollarlaşmanın səbəbləri

Dollarizasiyanın əsas səbəbi digər ölkələrin valyutasının milli valyutaya nisbətdə daha stabil olmasıdır. Dollarizasiyanın mənﬁ cəhəti isə digər ölkənin valyutasını qəbul etməklə ölkənin monetar siyasəti həyata keçirə bilməməsidir.

Azərbaycanda dollarlaşma

2020-ci il fevralın 1-nə əsasən fiziki şəxslərin banklarda yerləşdirilən əmanətlərinin 4 388,6 mln. manatı və ya 51,1%-i xarici valyutadadır . O cümlədən, eyni dövrdə ARDNF tərəfindən 543,4 mln. ABŞ dolları məbləğində vəsait satılıb (Satılan miqdar cari ilin yanvar ayı ilə müqayisədə 81%, ötən ilin fevral ayı ilə müqayisədə isə 71,8% çoxdur)  . Yığımların bu həddi və nağd dollar alışındakı artım onu deməyə imkan verir ki, respublikada "aktiv dollarlaşması" (İqtisadi subyektlərin yığım vasitəsi kimi xarici valyutadan istifadə etməsi) adlanan proses getməkdədir.

İqtisadçı Nicat Muradzadə, Azərbaycanda dollarlaşma mühitini şərtləndirən spesifik amilləri 3 faktorla xarakterizə edir:

1. İqtisadi institutlara olan inamın dərəcəsi

2. Ekzogen iqtisadi proseslər

3. İqtisadi savadlılığın səviyyəsi 

 İstinadlar 

Kateqoriya:İqtisadiyyat
Kateqoriya:Maliyyə